แนะเลี่ยง 5 เส้นทางในภาคอีสาน ภาคกลาง ระดับน้ำสูงรถไม่สามารถสัญจรได้
กองบังคับการตำรวจทางหลวง รายงานสถานการณ์พื้นที่จังหวัดที่มีน้ำท่วมและดินสไลด์ ส่งผลให้มีเส้นทางจราจรผ่านไม่ได้ จำนวน 5 แห่งคือ ภาคตะวันออกเฉียงเหนือ ที่จังหวัดขอนแก่น เส้นทางหลวง 229 บ้านไผ่-มัญจาคีรี อำเภอมัญจาคีรี ช่วง กม.ที่ 23+500 – 24+595 ด้านซ้ายและขวาทาง ระดับน้ำสูง 35 ซม. การจราจรไม่สามารถผ่านได้ จังหวัดศรีสะเกษ เส้นทางหลวง 221 แยกการช่าง-เชิงบันไดเขาพระวิหาร อำเภอกันทรลักษ์  ช่วง กม.ที่ 58+300 - กม.62+700 ระดับน้ำ 30-60 ซม. และเส้นทางหลวง 2085 กันทรลักษ์- กันทรารมย์ อำเภอกันทรลักษ์ ช่วง กม.ที่ 10+200 - กม.10+500 ระดับน้ำ 30-60 ซม. รถเล็กไม่สามารถผ่านได้ แนะนำเส้นทางเลี่ยงท้องถิ่นพื้นที่ภาคกลาง จังหวัดเพชรบูรณ์  เส้นทางหลวง 2216 โคกมน – กกสะทอน อำเภอหล่มเก่า ช่วง กม.ที่ 85+650 สะพานห้วยน้ำย่า สะพานชั่วคราวได้รับความเสียหายจากน้ำท่วม การจราจรผ่านไม่ได้ แนะนำใช้ทางเลี่ยง ทช.2012 บ้านตาดกลอย – บ้านหนองยาว และอยู่ระหว่างดำเนินการตรวจสอบ คาดว่าผ่านได้วันที่ 29 กันยายน จังหวัดนครสวรรค์ เส้นทางหลวง 1072 ลาดยาว - เขาชนกัน อำเภอแม่วงก์ ช่วง กม.ที่ 44+445 ระดับน้ำ 150 ซม. การจราจรไม่สามารถผ่านได้ แนะนำใช้ทางเลี่ยงสาย ทช. แล้วไปออก ทล.3504ทั้งนี้ ทุกเส้นทางมีเจ้าหน้าที่ตำรวจคอยอำนวยความสะดวกแล้ว หากต้องการสอบถามเส้นทางสภาพการจราจร หรือขอความช่วยเหลือติดต่อได้ที่ ตำรวจทางหลวง สายด่วน 1193